Mark Tobey

Mark Tobey (født 11. desember 1890 i Centerville i Wisconsin i USA, død 24. april 1976 i Basel i Sveits) var en amerikansk abstrakt maler. Han studerte kunst ved Art Institute of Chicago før han flyttet til New York i 1911. I 1922 flyttet Tobey til Seattle der han underviste ved Cornish College of Allied Arts. Tobey holdt sin første separatutstilling i Seattle Art Museum i 1935.

Sammen med Bill Cumming, Guy Anderson, Kenneth Callahan og Morris Graves var han en grunnlegger av det som er blitt kjent som Northwest School innen amerikansk malerkunst.

Tobeys arbeider er utstilt i de fleste store kunstmuseer i USA og mange steder i andre land. Hans arbeider er inspirert av et personlig trossystem som kan bære preg av Tobeys tilknytning til bahaitroen. At han hele sitt liv var dypt fascinert av Orientens religioner, reflekteres også i hans arbeider. Han reiste i 1934 til Kina og Japan og ble der mer fortrolig med Østens kalligrafi. Denne inkorporerte han på sin måte i sine arbeider ved å skape det som er blitt kalt White Writing, hvit skriving.

 Referanser 

Kategori:Malere fra USA
Kategori:Kalligrafer
Kategori:Personer fra Manitowoc County i Wisconsin